LA UNION - Dead on arrival iti pagagasan ti maysa a 12-anyos nga ubing a babai kalpasan a binagbagsol ti stepbrother-na
idiay Brgy. Pugo, ili ti Bauang, La Union.
Saanen a nakadanon pay a sibibiag iti ospital ti biktima a ni Ara Bautista kalpasan a nagsagrap iti dunor iti binagsol ti suspek a ni Eddie Cuizon, 32-anyos, maysa a baro.
Iti imbestigasyon tig Bauang PNP, nakatugaw laeng ti ubing iti uneg ti balayda idi kellaat a simrek ti suspek ken binagsolna daytoy iti barukong ken tian babaen ti kitchen knife nga agatiddog iti 12-pulgada.
Dagus met a naitaray iti Ilocos Training ang Regional Medical Center (ITRMC) ti ubing ngem naideklara a natay.
Iti met pannakiuman ti Bombo Radyo ken ni Cuizon, inakona ti krimen ket kinunana nga arigna adda ti nangiduron kenkuana a mangaramid iti daytoy isu a nabagsolnan ti kabsatna.
Madama ita a nakabalud ti suspek bayat nga agur-uray metten ti kaso a maidatag kontra kenuana.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn